Document ID: /roh_data/filtered/fineweb-2-filterrobots_roh.jsonl.gz/59324

«Diesch nozzas ad onn» fetschia ella maximalmain, raquinta Nadja Estermann en ses biro a Landquart. Dapi che la mediatura ha surpiglià avant intgins onns dad ina collega la lavur da far nozzas libras, creschia l'interess onn per onn. Cun sectas u gurus n'hajan nozzas libras insumma da far nagut, di ella cun in surrir, er sch'i dettia adina puspè scepticras u sceptichers tranter las raspadas da festa dals spus, che fan lur ceremonia cun la dunna uriunda da l'Engiadina.